《江城子令 西山隐者相访》
金朝·刘志渊

有缘相遇芥投针。话真心。死三阴。阳自浆成，琼液不时斟。

伴饮琅琅声贯耳，无弦曲，肖风琴。

氤氲消息拍胸襟。九成金。鬼神钦。一混天光，变化体难寻。

空似空中成妙有，心朗朗，虑沉沉。

作者简介：金道士。河中万泉人，字海南，号元冲子。童时不作嬉戏，事亲至孝。慕仙学道，后遇长春真人丘处机于栖游庵。金末兵乱，避于绵山。卒年七十九。